Τζόε Τζάκσον

Βιογραφία

Ο πατέρας του ήταν ο Σάμιουελ Τζάκσον (1893–1992), καθηγητής πανεπιστημίου, και η μητέρα του ήταν η Κρύσταλ Λη Κινγκ (Crystal Lee King, 1907–1997). Ο Τζάκσον γεννήθηκε στο Fountain Hill του Αρκάνσας στις 26 Ιουλίου 1928 (παρόλο που, σύμφωνα με το Arkansas Black Hall of Fame και το βιβλίο της Κάθριν Τζάκσον, My Family, The Jacksons, το έτος γέννησής του ήταν το 1929). Ο Τζάκσον ήταν ο μεγαλύτερος από τα πέντε παιδιά της οικογένειας. Είχε αφρικανική και αμερικανική καταγωγή.
Ο Τζάκσον θυμόταν από την παιδική του ηλικία ότι ο πατέρας του ήταν τύραννος και αυστηρός και περιέγραψε τον εαυτό του στα απομνημονεύματά του, με τίτλο The Jacksons, ως ένα "μοναχικό παιδί που είχε ελάχιστους φίλους". Μετά το διαζύγιο των γονιών του όταν ο ίδιος ήταν δώδεκα ετών, η μητέρα του, δυο αδελφοί και η αδελφή του μετακόμισαν στο East Chicago της Ιντιάνα, ένα προάστιο έξω από το Σικάγο στην βορειοδυτική Ιντιάνα, ενώ ο ίδιος μετακόμισε με τον πατέρα του στο Όουκλαντ της Καλιφόρνιας. Σε ηλικία 18 ετών, μετά τον δεύτερο γάμο του πατέρα του, ο Τζάκσον μετακόμισε στο Ανατολικό Σικάγο για να ζήσει με την μητέρα του, τους δυο αδερφούς και την αδερφή του. Λίγο καιρό μετά την εγκατάστασή του εκεί, βρήκε δουλειά στην Inland Steel Company χωρίς να ολοκληρώσει την φοίτηση στο λύκειο. Ενώ ήταν στο Ανατολικό Σικάγο, ξεκίνησε να κυνηγήσει τα όνειρά του να γίνει μποξέρ και απέκτησε δημοφιλία με το πρόγραμμα Golden Gloves. Ενώ προετοιμαζόταν για επαγγελματική καριέρα στο μποξ, συνάντησε την δεκαεπτάχρονη Katherine Scruse, που ζούσε και εκείνη στο Ανατολικό Σικάγο και φοιτούσε στο Washington High School. Ο ο Τζάκσον παντρεύτηκε άλλη γυναίκα από την οποία πήρε γρήγορα διαζύγιο προτού ξεκινήσει η σχέση του με την Κάθριν.
Ο Τζόζεφ και η Κάθριν παντρεύτηκαν στις 5 Νοεμβρίου 1949. Τον Ιανουάριο του 1950, αγόρασαν ένα μικρό σπίτι δυο δωματίων στην 2300 Jackson Street στο Gary της Ιντιάνα. Το πρώτο παιδί της οικογένειας Τζάκσον, η Maureen Reillette "Rebbie" Jackson, γεννήθηκε τέσσερις μήνες αργότερα, στις 29 Μαΐου 1950, στην οικία Τζάκσον. Όντας εργαζόμενος στην Inland Steel, ο Τζάκσον εγκατέλειψε τα όνειρά του να γίνει επαγγελματίας μποξέρ προκειμένου να υποστηρίξει την οικογένειά του και ξεκίνησε να εργάζεται στην εταιρεία αυτή ως μεταφορέας πλήρους απασχόλησης. Αργότερα προσλήφθηκε σε μια δεύτερη δουλειά μερικής απασχόλησης στο American Foundries στο Ανατολικό Σικάγο. Στο μεταξύ, η σύζυγός του Κάθριν ανέλαβε την φροντίδα της οικογένειας. Στα τέλη της δεκαετίας του 1950 ξεκίνησε να εργάζεται με μερική απασχόληση στα Sears στο Gary. Οι Τζάκσονς απέκτησαν δέκα παιδιά (ο γιος τους Brandon Jackson πέθανε στην γέννα). Στις αρχές της δεκαετίας του 1950, ο Τζάκσον έκανε εμφανίσεις με το μπλουζ συγκρότημά του The Falcons, παίζοντας κιθάρα. Παρ'όλες τις προσπάθειές τους, οι The Falcons δεν κατάφεραν να υπογράψουν κάποιο συμβόλαιο και διαλύθηκαν όταν ένα από τα μέλη, ο Thornton "Pookie" Hudson, ίδρυσε το δικό του συγκρότημα το 1952.

Γάμος

Ο Τζόε Τζάκσον φέρεται ότι είχε μια πολύχρονη εξωσυζυγική σχέση. Αυτό οδήγησε την Κάθριν να υποβάλλει αίτηση διαζυγίου στις 9 Μαρτίου 1973 σε έναν δικηγόρο του Λος Άντζελες, αλλά αποφάσισε να ακυρώσει τα χαρτιά του διαζυγίου.
Την επόμενη χρονιά, ο Τζάκσον αναγνώρισε την πατρότητα του παιδιού της Cheryl Terrell. Η κόρη τους, Joh'Vonnie Jackson, γεννήθηκε στις 30 Αυγούστου 1974. Αυτό οδήγησε τον Τζάκσον και την Terrell σε μια 25χρονη σχέση προκειμένου να μεγαλώσουν την κόρη τους Joh'Vonnie. Η Κάθριν προσπάθησε ακόμα μια φορά να πάρει διαζύγιο από τον σύζυγό της το 1982 αλλά και πάλι πείστηκε να εγκαταλείψει τα σχέδιά της. Τότε ο Τζάκσον μετακόμισε στο Λας Βέγκας με την Κάθριν να παραμένει στην οικία της οικογένειας Τζάκσον στο Encino της Καλιφόρνια. Παρόλο που ζούσαν χωριστά, η Κάθριν και ο Τζόες παρέμειναν επισήμως παντρεμένοι μέχρι τον θάνατό του ; η Κάθριν αρνήθηκε τις φήμες ότι η ίδια και ο Τζάκσον είχαν αποξενωθεί μεταξύ τους.

Τελευταία χρόνια

Το 2011, ο Τζάκσον μπήκε στο Arkansas Black Hall of Fame.
Το 2014, ο Τζάκσον αποδέχτηκε το βραβείο Rhythm & Blues Music Hall of Fame το οποίο έλαβε ο γιος του Μάικλ. Τον επόμενο χρόνο βραβεύτηκε με το The Rhythm & Blues 2015 Humanitarian Award. Τον Ιούνιο του 2015, ο Τζάκσον εμφανίστηκε στα BET Awards 2015 μαζί με την κόρη του Τζάνετ Τζάκσον καθώς η τελευταία έλαβε το Ultimate Icon Award.
Στις 27 Ιουλίου 2015, ο Τζάκσον μεταφέρθηκε στο νοσοκομείο μετά από εγκεφαλικό και καρδιακή αρρυθμία ενώ γιόρταζε τα 87α γενέθλιά του στην Βραζιλία. Δεν ήταν σε αρκετά σταθερή κατάσταση για να φύγει από την χώρα με αεροπλάνο για περαιτέρω θεραπεία παρά μόνο δυο εβδομάδες αργότερα. Με την άφιξή του στο Λος Άντζελες στις 11 Αυγούστου 2015, εισήχθη για θεραπεία στο Ιατρικό Κέντρο Cedars-Sinai για να διορθώσει την θολή όραση μετά το εγκεφαλικό.
Τον Ιανουάριο του 2017, ο αδερφός του Τζάκσον, Λώρενς Τζάκσον, πέθανε.